ai4bharat/Pralekha huggingface dataset:
குடியரசுத் துணைத் தலைவர் செயலகம்
21-வது நூற்றாண்டில் தேவைப்படும் அறிவாற்றல், திறன் மற்றும் பழக்கவழக்கங்களுக்கு ஏற்ப, இளைஞர்களை மேம்படுத்தும் வகையில், நமது கல்வி முறையை மாற்றியமைக்க வேண்டும் : குடியரசுத் துணைத் தலைவர்
21-வது நூற்றாண்டில் தேவைப்படும் அறிவாற்றல், திறன் மற்றும் பழக்கவழக்கங்களுக்கு ஏற்ப, இளைஞர்களை மேம்படுத்தும் வகையில், நமது ஒட்டு மொத்த கல்வி முறையையும் மாற்றியமைக்க வேண்டும் என்று குடியரசுத் துணைத் தலைவர் திரு எம். வெங்கைய்யா நாயுடு வலியுறுத்தியுள்ளார். பெங்களுருவில் இன்று  ஸ்ரீ சத்ய சாய் உயர்கல்வி மையத்தின் பொன்விழாக் கொண்டாட்டங்களை அவர் தொடங்கி வைத்தார்.
தனது கல்வி பயணத்தில் 50 ஆண்டுகளை நிறைவு செய்திருப்பதன் மூலம் இந்தக் கல்வி நிறுவனம் ஒரு முக்கிய மைல்கல்லை தாண்டியிருப்பதாக கூறிய திரு. வெங்கைய்யா நாயுடு, இந்த சாதனை ஸ்ரீ சத்ய சாய் பாபாவின் தொலைநோக்குப் பார்வைக்கு தலைசிறந்த உதாரணம் என்றார். உலகெங்கிலும் உள்ள லட்சக்கணக்கான மக்களை ஈர்த்தவரான ஸ்ரீ சத்ய சாய் பாபா, அந்த மக்களை மனித குலத்திற்கான சேவையில் தீவிரமாக ஈடுபடவைத்த பெருமைக்குரியவர் என்றும் தெரிவித்தார்.
வளர்ச்சி மற்றும் மேம்பாட்டிற்கு, கல்வி மிகப்பெரிய உந்துசக்தியாக திகழ்வதாக கூறிய குடியரசுத் துணைத் தலைவர், கல்வி என்பது, பெரும் மாற்றத்தை உருவாக்குவதாக இருக்கவேண்டுமே தவிர, வெறும் பரிமாற்றமாக அமைந்து விடக்கூடாது என்றும் குறிப்பிட்டார்.
தாய்மொழி மற்றும் பிற மொழிகளுக்கு உரிய முக்கியத்துவம் அளிக்கும் வகையிலான, நடைமுறைக்கு உகந்த மொழிக் கொள்கை தேவைப்படுவதாகவும் அவர் தெரிவித்தார்.
1964-68 காலகட்டத்தில் தாக்கல் செய்யப்பட்ட கோத்தாரி குழுவின் அறிக்கை, நாட்டின் கல்விக் கொள்கையை வகுத்ததை சுட்டிக்காட்டிய அவர், நாட்டின் எதிர்காலம், வகுப்பறைகளிலிருந்து வடிவமைக்கப்படுவதாக இருக்க வேண்டும் என்றார்.
ஆனால், தற்போது தாக்கல் செய்யப்பட்டுள்ள 2019-ஆம் ஆண்டுக்கான புதிய கல்விக் கொள்கையின் வரைவு அறிக்கை, பல்வேறு அம்சங்கள் குறித்து விரிவாக எடுத்துரைப்பதாக உள்ளது என்று குறிப்பிட்ட குடியரசுத் துணைத் தலைவர், புதிய கல்விக் கொள்கை நமது மாணவர்களை சர்வதேச அளவில் தலைச்சிறந்த மாணவர்களாக உருவாக்கும் வகையிலும், நாட்டின் தேவைகளை ஈடுகட்டுவதாக உள்ளது என்றும் தெரிவித்தார்.
சுற்றுச்சூழல் மற்றும் வனத்துறை அமைச்சகம்
தேசிய இயற்கை வள மேலாண்மை அமைப்பு: நாகப்பட்டினம் மாவட்டத்தில் மண், நீர் தர மதிப்பீடு
மத்திய சுற்றுச்சூழல், வனம் மற்றும் பருவநிலை மாற்றத் துறை இணை அமைச்சர் திரு அஷ்வினி குமார் சவுபே நாடாளுமன்றத்தின் மாநிலங்களவையில் கீழ்காணும் தகவல்களை இன்று வழங்கினார்.
மத்திய சுற்றுச்சூழல், வனம் மற்றும் பருவநிலை மாற்றம் அமைச்சகத்தின் "தேசிய இயற்கை வள மேலாண்மை அமைப்பு" திட்டம் ஒரு மத்திய அரசுத் திட்டமாகும்.
நாட்டின் இயற்கை வளங்களை கண்டறிவது, மதிப்பீடு செய்வது மற்றும் கண்காணிப்பதற்கு தொலை உணர்வுத் தொழில்நுட்பத்தைப் பயன்படுத்துவது இத்திட்டத்தின் பிரதான நோக்கம் ஆகும்.
இத்திட்டத்தின் முக்கிய சாதனைகள் பின்வருமாறு:
 மேற்கு இமயமலைப் பகுதிச் சூழலியலில் காலநிலை மாற்றத்தால் உண்டாகும் தாவர மாற்றத்தின் அமைப்பு முறையை உருவகப்படுத்த அறிவுசார் முடிவெடுக்கும் கருவியை உருவாக்குதல்;
 இமயமலைப் பகுதியின் பனி மற்றும் பனிப்பாறைகளைக் கண்காணித்தல்;
 பாலைவனமாக்கல் நிலவர வரைபடம் தயாரித்தல் ;
 தொலை உணர்வு மற்றும் புவியியல் தகவல் அமைப்பு  தொழில்நுட்பங்களைப் பயன்படுத்தி தமிழ்நாட்டின் நாகப்பட்டினம் மாவட்டத்தில் உப்பு பாதித்த நிலப் படிவங்களில் மண் மற்றும் நீரின் தர மதிப்பீடு;
 கிராமப்புறங்களில் ஒருங்கிணைந்த நிலப் பயன்பாடு, நீர் மற்றும் ஆற்றல் மேலாண்மைக்கான தொலை உணர்வுப் பயன்பாடு;
 நிலப் பயன்பாட்டு இயக்கவியல், செயற்கைக்கோள் தொலை உணர்வு மற்றும் ஜிஐஎஸ் நுட்பங்களைப் பயன்படுத்தி, அச்சனகுமார் - அமர்கண்டக் உயிர்க்கோளக் காப்பகத்தின் நுண் கூறுகள், கட்டமைப்பு, கலவை மற்றும் பன்முகத்தன்மை ஆகியவற்றில் அதன் தாக்கம் குறித்த ஆய்வு ; மற்றும்
 தொலை உணர்வு மற்றும் ஜிஐஎஸ் பயன்படுத்தி குஜராத்தின் தேர்ந்தெடுக்கப்பட்ட சுற்றுச்சூழல் சுற்றுலா தளங்கள் மற்றும் அவற்றுடன் தொடர்புடைய சூழலியல்களின் இயற்கை வளங்கள் மதிப்பீடு.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1797149
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.80 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1824569
சமூக நிதி மற்றும் அதிகாரமளித்தல் அமைச்சகம்
சமூக நீதி மற்றும் அதிகாரமளித்தல் அமைச்சகம் போதை குறைப்புக்கான தேசிய செயல் திட்டத்தை அறிமுகப்படுத்தியுள்ளது.
மத்திய சமூக நீதி மற்றும் அதிகாரமளித்தல் அமைச்சகம் போதைப்பொருள் தேவை குறைப்புக்கான தேசிய செயல் திட்டத்தை  அறிமுகப்படுத்தியுள்ளது, இது  நோய்த்தடுப்பு கல்வி மற்றும் விழிப்புணர்வை உருவாக்குதல், திறன் மேம்பாடு, முன்பு போதைக்கு அடிமையானவர்களுக்கு தொழிற்பயிற்சி மற்றும் வாழ்வாதார ஆதரவு, மாநிலங்கள் / யூனியன் பிரதேசங்களின் போதை தேவையைக் குறைப்பதற்கான திட்டங்கள் போன்றவற்றுக்கு நிதி உதவி வழங்கும் ஒரு ஒருங்கிணைந்த திட்டமாகும். போதைக்கு அடிமையானவர்களுக்கான ஒருங்கிணைந்த மறுவாழ்வு மையங்கள் ஏற்படுத்தப்பட்டுள்ளன. இளம் பருவத்தினரிடையே ஆரம்பகால போதைப்பொருள் பயன்பாட்டைத் தடுப்பதற்கான சமூக அடிப்படையிலான தலையீடு, மாவட்ட போதை மறுவாழ்வு மையங்கள், அரசு மருத்துவமனைகளில் போதை சிகிச்சை வசதிகள் ஆகியவை செயல்பட்டு வருகின்றன.
சமூக நீதி மற்றும் அதிகாரமளித்தல் அமைச்சகத்தால் ஆகஸ்ட் 15,2020 அன்று தொடங்கப்பட்ட மையங்கள் அடையாளம் காணப்பட்ட மிகவும் பாதிக்கப்படக்கூடிய 372 மாவட்டங்களில் செயல்படுத்தப்படுகிறது. இதுவரை, களத்தில் மேற்கொள்ளப்பட்ட பல்வேறு நடவடிக்கைகள் மூலம், 3.34 கோடி இளைஞர்கள் மற்றும் 2.22 கோடி பெண்கள் உட்பட, 10.47 கோடி மக்களுக்கு போதைப்பொருள் பயன்பாடு குறித்த விழிப்புணர்வு ஏற்படுத்தப்பட்டுள்ளது.
3.23 லட்சத்திற்கும் மேற்பட்ட கல்வி நிறுவனங்களின் பங்களிப்பு, இந்த திட்டத்தின் செய்தி நாட்டின் குழந்தைகள் மற்றும் இளைஞர்களை சென்றடைவதை உறுதி செய்துள்ளது.
போதைப்பொருள் இல்லாத தேசிய ஆன்லைன் உறுதிமொழியில் 99,595 கல்வி நிறுவனங்களைச் சேர்ந்த 1.67+ கோடி மாணவர்கள் போதைப்பொருள் இல்லாதவர்களாக இருப்போம் என்று உறுதிமொழி எடுத்தனர்.
வாழும் கலை, பிரம்மா குமாரிகள் மற்றும் சந்த் நிரங்கரி மிஷன் போன்ற ஆன்மீக / சமூக சேவை அமைப்புகளுடன் புரிந்துணர்வு ஒப்பந்தங்கள் கையெழுத்திடப்பட்டுள்ளன.
நாட்டில் சமூக நீதி மற்றும் அதிகாரமளித்தல் துறையால் ஆதரிக்கப்படும் போதை மறுவாழ்வு மையங்களின் எண்ணிக்கை குறிப்பாக மாநில வாரியாக பிற்படுத்தப்பட்ட மற்றும் கிராமப்புற பிரிவுகளை உள்ளடக்கியதுஇணைப்பு-1 இல் இணைக்கப்பட்டுள்ளது.
கடந்த மூன்றாண்டுகள் மற்றும் நடப்பாண்டில் மாநில வாரியாக மேற்கண்ட மையங்களுக்கு ஒதுக்கப்பட்ட நிதி விவரங்கள்இணைப்பு-2ல் இணைக்கப்பட்டுள்ளன.
தமிழ்நாட்டிற்கு , 2020-21, 2021-22, 2022-23 நிதியாண்டுகளில் முறையே, ரூ. 5.66 கோடி, ரூ. 4.95 கோடி, ரூ. 5.19 கோடி விடுவிக்கப்பட்டுள்ளது.
புதுச்சேரிக்கு, ரூ. 0.66 கோடி, ரூ. 0.22 கோடி, ரூ. 0.43 கோடி ஒதுக்கப்பட்டுள்ளது.
இத்தகவலை மத்திய சமூக நீதி மற்றும் அதிகாரமளித்தல் துறை இணையமைச்சர் நாராயணசாமி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
(ANU/AP/PKV/KRS
பாதுகாப்பு அமைச்சகம்
சாகர் இயக்கத்தின் ஒரு பகுதியாக, வங்கதேசத்திற்கு மருத்துவ உபகரணங்களை வழங்குவதற்காக இந்தியக் கடற்படைக் கப்பல் ஐஎன்எஸ் சாவித்ரி கிளம்பியது
சாகர் இயக்கத்தின் ஒரு பகுதியாக, வங்கதேசத்திற்கு மருத்துவ உபகரணங்களை வழங்குவதற்காக இந்தியக் கடற்படையின் ரோந்துக் கப்பல் ஐஎன்எஸ் சாவித்ரி விசாகப்பட்டிணத்தில் இருந்து 2021 ஆகஸ்ட் 30 அன்று கிளம்பியது.
இரண்டு 960 எல்பிஎம் மருத்துவ ஆக்சிஜன் ஆலைகளைக் கொண்டு செல்லும் இந்தக் கப்பல் செப்டம்பர் 2 அன்று சிட்டகாங்கைச் சென்றைடையும். இந்த ஆலைகள் வங்கதேசக் கடற்படை மற்றும் தாகா மருத்துவ கல்லூரிக்கு வழங்கப்படும்.
உள்நாட்டிலேயே கட்டமைக்கப்பட்ட ரோந்துக் கப்பலான ஐஎன்எஸ் சாவித்ரி, விசாகப்பட்டினத்தில் உள்ள கிழக்குக் கடற்கரைப் பிரிவின் கீழ் செயல்படுகிறது.
இந்திய அரசின் சாகர்  இலட்சியத்தின் கீழ், பிராந்தியத்தில் உள்ள நாடுகளுடன் தொடர்ந்து தொடர்பில் இருக்கும் இந்தியக் கடற்படை, தெற்கு/தென்கிழக்கு ஆசியா மற்றும் கிழக்கு ஆப்பிரிக்கா உள்ளிட்ட இந்தியப் பெருங்கடலின் ஒட்டுமொத்தப் பகுதியிலும் பல்வேறு மனித நேய நடவடிக்கைகளில் ஈடுபட்டுள்ளது.
100 டன்கள் திரவ மருத்துவ ஆக்சிஜனை இலங்கைக்கு இந்தியக் கடற்படைக் கப்பல் சக்தி எடுத்து சென்ற நிலையில், இந்தோனேசியா, வியட்நாம் மற்றும் தாய்லாந்திற்கு மருத்துவப் பொருள்களை ஐஎன்எஸ் ஐராவத் எடுத்து சென்றுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750785
----
(Visitor Counter : 181
சிறப்பு சேவைகள் மற்றும் கட்டுரைகள்
சென்னை பொம்மைக் கடையில் ஐஎஸ்ஐ முத்திரை இல்லாத பொம்மைகள் பறிமுதல் - பிஐஎஸ் அதிகாரிகள் அதிரடிச் சோதனை
சென்னையில் உள்ள ஸ்ஊபீ எனும் பொம்மைக் கடையில் ஐஎஸ்ஐ முத்திரை இல்லாத பொம்மைகள் பிஐஎஸ் அதிகாரிகள் நடத்திய அதிரடிச் சோதனையின்போது பறிமுதல் செய்யப்பட்டது. பிஐஎஸ் ஸ்டாண்டர்ட் மார்க்  இல்லாத மொத்தம் 187 பொம்மைகள்  பறிமுதல் செய்யப்பட்டன.
இந்திய தர நிர்ணய அமைவனம், சென்னை கிளை அலுவலக அதிகாரிகள் குழு, சென்னை திருவொற்றியூரில் 12 மே 2023 மாலை, எண். 10/9, திருநகர் விரிவு, திருவொற்றியூர், சென்னை-600019 இல் உள்ள M/s ஸ்ஊபீ  இல் BIS சட்டம், 2016 ஐ மீறுவதாக சந்தேகிக்கப்படும் தகவலின் அடிப்படையில், அமலாக்கச் சோதனை மற்றும் பறிமுதல் நடவடிக்கையை மேற்கொண்டனர்.
இந்த சோதனையின் போது, இந்திய தர நிர்ணய அமைவன சட்டம் 2016 பிரிவு 28 இன் படி, கடைகளில் பிஐஎஸ் ஸ்டாண்டர்ட் மார்க்  இல்லாமல் பொம்மைகள் இ-காமர்ஸ் தளம் மூலம் விற்பனை செய்யப்பட்டது கண்டுபிடிக்கப்பட்டது. அரசால் வெளியிடப்பட்ட பொம்மைகள்  ஆணை, 2020-ன் படி, இந்தியாவில் தயாரிக்கப்பட்ட, இறக்குமதி செய்யப்பட்ட, விநியோகிக்கப்பட்ட, விற்கப்படும், வாடகைக்கு எடுக்கப்பட்ட, குத்தகைக்கு விடப்பட்ட, சேமித்து வைக்கப்பட்ட அல்லது விற்பனைக்காகக் காட்டப்படும் அனைத்து பொம்மைகளும் BIS ஆல் கட்டாயமாக தரச் சான்றளிக்கப்பட்டு BIS ஸ்டாண்டர்ட் மார்க் பெற்றிருக்க வேண்டும். எனவே, இவ் வர்த்தகர் பொம்மைகள்  ஆணை, 2020ஐ மீறியதன் மூலம், BIS சட்டம் 2016 இன் பிரிவு 16, 17 மற்றும் 18ஐ மீறியுள்ளார்.
குற்றவாளிகள் மீது இந்திய தர நிர்ணய அமைப்பு சட்டம் 2016-ன் கீழ் பி.ஐ.எஸ் மூலம் நடவடிக்கை எடுக்கப்படும் என்று சென்னை கிளை அலுவலகத் தலைவர் திருமதி ஜி.பவானி தெரிவித்தார்.. இந்தக் குற்றத்திற்கு, முதல் மீறலுக்கு BIS சட்டம், 2016 இன் பிரிவு 29 இன் படி, இரண்டு ஆண்டுகள் வரை சிறைத்தண்டனை அல்லது ரூ. 2,00,000/- இற்கு குறையாத அபராதம் விதிக்கப்படும் அல்லது பயன்படுத்தப்படும் பொருட்கள், தயாரிக்கப்பட்ட அல்லது விற்கப்படும் அல்லது ஒட்டப்படும் அல்லது பொருட்களின் மதிப்பில் பத்து மடங்கு வரை நீட்டிக்கப்படலாம்.
எனவே, பொது மக்கள், எவரெனுக்கும் இது போன்ற தகவல் தெரிந்தால், பிஐஎஸ் சென்னை கிளை அலுவலகம், சிஐடி வளாகம், 4வது குறுக்கு சாலை, தரமணி, சென்னை-600 113 என்ற முகவரிக்கு தகவல் தெரிவிக்கலாம். BIS Care செயலியைப் பயன்படுத்தியோ அல்லது cnbo1@bis.gov.in என்ற மின்னஞ்சல் முகவரிக்கு மின்னஞ்சல் அனுப்புவதன் மூலமாகவோ தகவல் தெரிவிக்கலாம். அத்தகைய தகவல்களின் ஆதாரம் கண்டிப்பாக ரகசியமாக வைக்கப்படும். BIS இணையதளம் www.bis.gov.in மற்றும் e-BIS  ஆகியவை BIS பற்றிய பொதுவான தகவல்களுக்கு உங்களுக்கு உதவும்.
பிரதமர் அலுவலகம்
வாரணாசியில் பிரதமர் பயணம்
வாரணாசி விமான நிலையத்தில் லால் பகதூர் சாஸ்திரியின் உருவச்சிலையைத் திறந்து வைத்தார்
வாரணாசியில் மரக்கன்றுகள் நடும் இயக்கத்திலும் பங்கேற்றார்
உத்தரப்பிரதேசத்தில் உள்ள வாரணாசிக்குப் பிரதமர் திரு நரேந்திர மோடி இன்று  பயணம் செய்தார். பல்வேறு நிகழ்ச்சிகளிலும் கலந்து கொண்டார்.
வாரணாசியில் உள்ள லால் பகதூர் சாஸ்திரி சர்வதேச விமான நிலையத்தில் முன்னாள் பிரதமர் திரு லால் பகதூர் சாஸ்திரியின் உருவச்சிலையைப் பிரதமர் திறந்து வைத்தார். பின்னர் வாரணாசியில் உள்ள ஆனந்த் கனன் வாடிகாவில் மரக்கன்றுகள் நடும் இயக்கத்தையும் அவர் தொடங்கி வைத்தார்.
இதைத் தொடர்ந்து மன் மகாலில் உள்ள மெய்நிகர் அருங்காட்சியகத்திற்குப் பிரதமர் சென்றிருந்தார். நமது பாரம்பரியத்தின் பல்வேறு அம்சங்களைக் காட்சிப்படுத்தும் இந்த அருங்காட்சியகம் வாரணாசி நகரின் கலாச்சாரக் குறியீடாக விளங்கும் தஷஷ்வமேத் சதுக்கத்தில் அமைந்துள்ளது.
மத்திய அமைச்சரவை
இதர பிற்படுத்தப்பட்டோர்  உட்பிரிவு பற்றி ஆராய ஆணையம் அமைக்க அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் அரசியல் சட்ட விதி 340ன் கீழ் இதர பிற்படுத்தப்பட்ட வகுப்பினரில் உட் பிரிவுகள் விவகாரம் குறித்து ஆராய ஆணையம் ஒன்றை அமைக்கும் யோசனைக்கு ஒப்புதல் அளித்தது.
ஆணையத்தின் தலைவர் நியமிக்கப்படும் நாளில் இருந்து இந்த 12 வாரங்களில் ஆணையம் தனது அறிக்கையை சமர்ப்பிக்க வேண்டும். இந்த ஆணையம் இதர பிற்படுத்தப்பட்டவர்களின் உட்பிரிவை ஆராயும் குழு என அறியப்படும்.
இந்த ஆணையத்தின் ஆய்வு வரம்புகள் வருமாறு:
 இதர பிற்படுத்தப்பட்ட பிரிவினரின் மத்திய பட்டியலில் இணைக்கப்பட்ட சாதிகள் / வகுப்புகள் இடையே இட ஒதுக்கீட்டின் பயன்களை சம அளவில் விநியோகிப்பது குறித்து ஆராயும்.
 இத்தகைய இதர பிற்படுத்தப்பட்ட பிரிவினரின் உட் பிரிவுகளுக்கான நுணுக்கம், வழிவகை, விதிகள் மற்றும் அளவீடுகளை உருவாக்குவது மற்றும்
 சம்பந்தப்பட்ட சாதி/வகுப்புகள்/சார் சாதிகள்/இதர பிற்படுத்தப்பட்ட வகுப்புகளின் மையப் பட்டியலில் உள்ள பொருள் ஆகியவற்றை அடையாளம் காணும் பணியை மேற்கொள்வதுடன் அவற்றை சம்பந்தப்பட்ட உட் பிரிவுகளில் வகைப்படுத்துவது
16.11.1992 தேதியிட்ட wpc எண் 930/1990  வழக்கில் உச்சநீதிமன்றம் பிற்படுத்தப்பட்ட வகுப்பினரை பிற்படுத்தப்பட்ட வகுப்பினர் அல்லது மிகவும் பிற்படுத்தப்பட்ட வகுப்பினராக அரசு வகைப்படுத்த அரசியல் சட்ட அல்லது சட்ட்த் தடையேதும்ம் இல்லை என்றும், அரசு வகைப்படுத்த விரும்பினால் அதற்கு சட்டரீதியான தடை ஏதும் இல்லை என்றும் கூறியிருந்தது.
ஆந்திரப் பிரதேசம், தெலங்கானா, புதுச்சேரி, கர்நாடகா, அரியானா, ஜார்க்கண்ட், மேற்கு வங்கம், பீகார், மகாராஷ்டிரா மற்றும் தமிழ்நாடு ஆகிய ஒன்பது மாநிலங்கள் ஏற்கனவே இதர பிற்படுத்தப்பட்ட வகுப்பினர் உட்பிரிவு பகுப்புப் பணியை மேற்கொண்டுள்ளன.
தகவல் மற்றும் ஒலிபரப்பு அமைச்சகம்
மும்பையில் அனிமேஷன், விஷூவல் எஃபெக்ட், விளையாட்டு மற்றும் காமிக்ஸ் திட்டத்துக்கான சீர்மிகு தேசிய மையம் : இடத்தை பார்வையிட்டார் தகவல் மற்றும் ஒலிபரப்புத்துறை செயலாளர்
மும்பையில் அனிமேஷன், விஷூவல் எஃபெக்ட், விளையாட்டு மற்றும் காமிக்ஸ் திட்டத்துக்கான சீர்மிகு தேசிய மையம்  அமையவுள்ள இடத்தை, மத்திய தகவல் மற்றும் ஒலிபரப்புத்துறை செயலாளர் திரு அபூர்வ சந்திரா ஐஏஎஸ் பார்வையிட்டு, பலதரப்பினருடன் ஆலோசனை நடத்தினார்.
அவர் 2 நாள் பயணமாக மும்பை சென்றுள்ளார். மும்பையில் திரைப்பட நகருக்கு அருகே 20 ஏக்கர் நிலத்தை, அனிமேஷன், விஷூவல் எஃபெக்ட், விளையாட்டு மற்றும் காமிக்ஸ் திட்டத்துக்கான சீர்மிகு தேசிய மையத்துக்கு மகாராஷ்டிரா அரசு ஒதுக்கியுள்ளது. இங்கு இந்த மையத்தை மும்பை ஐஐடியுடன் இணைந்து மத்திய தகவல் மற்றும் ஒலிபரப்புத்துறை அமைச்சகம் உருவாக்குகிறது. இது தொடர்பாக மும்பை ஐஐடி இயக்குனர் பேராசிரியர் சுபாசிஸ் சவுத்திரியிடம், திரு அபூர்வ சந்திரா விரிவான ஆலோசனை நடத்தினார்.
இந்த மையம் திரைப்படத்துறையில் திறன் மேம்பாட்டுக்காவும், தரமான கல்வியை வழங்குவதற்காகவும், சினிமாத்துறையில் சிறிய நிகழ்ச்சிகளை எடுப்பதற்காகவும் தொடங்கப்படுகிறது.
இந்தியா மற்றும் உலகளாவிய பொழுதுபோக்குத் துறைக்கு, உலகத்தரத்திலான திறமையாளர்களை உருவாக்கும் நோக்கில் இந்த அனிமேஷன், விஷூவல் எஃபெக்ட், விளையாட்டு மற்றும் காமிக்ஸ் திட்டத்துக்கான சீர்மிகு தேசிய மையம்  அமைக்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762119
மனித வள மேம்பாட்டு அமைச்சகம்
தூய்மையான பள்ளிகள் விருதுகள் 2017-18-ஐ மத்திய மனிதவள மேம்பாட்டுத் துறை அமைச்சர் வழங்கினார்
தூய்மையான பள்ளிகள் விருதுகள் 2017-18-ஐ மத்திய மனிதவள மேம்பாட்டுத் துறை அமைச்சர் திரு. பிரகாஷ் ஜவ்டேகர் இன்று  புதுதில்லியில் டாக்டர் அம்பேத்கர் சர்வதேச மையத்தில் நடைபெற்ற நிகழ்ச்சியில் வழங்கினார். குடிநீர், சுகாதார அமைச்சக செயலாளர் திரு. பரமேஸ்வரன் ஐயர், பள்ளிக் கல்வி மற்றும் எழுத்தறிவுத்துறை செயலாளர் திருமதி. ரீனாரே, மத்திய மனிதவள மேம்பாட்டு அமைச்சக அதிகாரிகள் உள்ளிட்டோர் நிகழ்ச்சியில் பங்கேற்றனர்.
நிகழ்ச்சியில் பேசிய அமைச்சர் தூய்மை இயக்கம், மக்கள் இயக்கமாக மாறியுள்ளது என்றும், மக்களின் மனப்போக்கை மாற்றி, நாட்டின் ஒவ்வொரு பகுதியிலும் தூய்மைப் பழக்கங்களை ஏற்படுத்தியுள்ளது என்றும் கூறினார். பள்ளிகளில் தூய்மைச் செயல்பாடுகள் சமுதாயத்தில் நேர்மறையான நடத்தை மாற்றங்களை கொண்டுவரும் என்றார் அவர். மாணவர்கள் தூய்மையின் தூதர்கள் என்று வலியுறுத்திய அமைச்சர், பிரதமர் திரு. நரேந்திர மோடியின் தூய்மை இந்தியா நெடுநோக்குக்கு விழிப்புணர்வு மூலம் அவர்கள் தலைமை ஏற்பார்கள் என்றும் அமைச்சர் கூறினார்.
இந்த விருதுகளைப் பெறுவதற்காக 6,15,152 பள்ளிகள் பதிவு செய்திருந்தன என்று அமைச்சர் தெரிவித்தார். சென்ற ஆண்டு  பங்கேற்ற 2.68 லட்சம் பள்ளிகளைப் போல இது இருமடங்கிற்கும் அதிகம் என்று அமைச்சர் கூறினார்.
தண்ணீர், சுகாதாரம் மற்றும் தூய்மை ஆகிய துறைகளில் முன்னுதாரணமானப் பணிகளை ஆற்றிய பள்ளிகளை கவுரவிக்கும் வகையில், தூய்மையான பள்ளி விருதுகள் வழங்கப்படுகின்றன.
இந்த விருதுகளைப் பெற்ற 52 பள்ளிகளில், 37 கிராமப் பகுதிகளைச் சேர்ந்தவை. 15 நகர்ப்புறங்களைச் சேர்ந்தவை. 45 பள்ளிகள் அரசு அல்லது அரசு உதவிபெறும் பள்ளிகள். 7 தனியார் பள்ளிகள். தமிழ்நாடு உட்பட நான்கு மாநிலங்களுக்கு அங்கீகாரச் சான்றிதழ் தேசிய தூய்மையான பள்ளிகள் விருதுகளை அதிகம் பெற்றதற்காக வழங்கப்பட்டன. தமிழ்நாட்டில் 6 பள்ளிகளும், புதுச்சேரியில் 7 பள்ளிகளும் இந்த விருதைப் பெறுகின்றன.
விருது வென்ற பள்ளிகளின் முழுமையான பட்டியலுக்கு www.pib.nic.in என்ற வலைதளத்தைப் பார்க்கவும்.
--------------
(Visitor Counter : 395
வணிகம் மற்றும் தொழில்துறை அமைச்சகம்
தடையற்ற வர்த்தக ஒப்பந்தம் குறித்த பேச்சுவார்த்தைக்காக மத்திய வர்த்தகம் மற்றும் தொழில்துறை அமைச்சர் பிரிட்டன் செல்கிறார்
மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித்துறை அமைச்சர் திரு பியூஷ் கோயல், ஜூலை 10 முதல் 12 வரை இங்கிலாந்துக்கு பயணம் மேற்கொள்கிறார். அமைச்சரின் பயணம் இந்தியா மற்றும் இங்கிலாந்து இடையே தற்போது பேச்சுவார்த்தை நடந்து வரும் தடையற்ற வர்த்தக ஒப்பந்தத்தில் கவனம் செலுத்துவதுடன் நின்று விடாமல், ஐரோப்பிய தடையற்ற வர்த்தக சங்கத்தின் உறுப்பு நாடுகளுடன், வர்த்தக மற்றும் பொருளாதார கூட்டாண்மை ஒப்பந்தத்தின் முன்னேற்றம் குறித்து விவாதிப்பதையும் நோக்கமாகக் கொண்டதாகும். இதற்காக அவர் ஐரோப்பிய தடையற்ற வர்த்தக சங்கத்தின் உறுப்பு நாடுகளின் அமைச்சர்களையும் சந்திப்பார்.
இந்தியா, இங்கிலாந்து ஆகிய இரு நாடுகளும் தங்களின் பொருளாதார உறவுகளை விரிவுபடுத்துவதற்கும், இருதரப்பு வர்த்தகத்தை மேம்படுத்துவதற்கான வழிகளை ஆராய்வதற்கும் உறுதிபூண்டுள்ள நிலையில், இந்தப் பயணம் ஒரு முக்கியமான கட்டத்தில் வருகிறது. தடையற்ற ஒப்பந்த பேச்சுவார்த்தைகள் வேகமடைவதால், விவாதங்களை மேலும் முன்னெடுத்துச் செல்வதையும், பொருளாதார வளர்ச்சியை உந்தித் தள்ளுவதையும் இந்தப் பயணம் நோக்கமாகக் கொண்டிருக்கும். இரு நாடுகளுக்கிடையேயான உறவுகளை வலுப்படுத்தும் விரிவான மற்றும் பரஸ்பரம் நன்மை பயக்கும் உடன்படிக்கைக்கு இது வழி வகுக்கும்.
இந்தப் பயணத்தின் போது, வர்த்தகம் மற்றும் தொழில் அமைச்சர், பல்வேறு துறைகள் மற்றும் தொழில்துறைகளின் பிரதிநிதிகளுடன் உயர்மட்ட சந்திப்புகளில் ஈடுபடுவார். வர்த்தக தடைகளை நிவர்த்தி செய்தல், முதலீடுகளை ஊக்குவித்தல், தொழில்நுட்பம், புத்தாக்கம் மற்றும் அறிவுசார் சொத்துரிமை போன்ற துறைகளில் அதிக ஒத்துழைப்பை வளர்ப்பதில் கவனம் செலுத்துவதன் மூலம் தடையற்ற வர்த்தக ஒப்பந்த பேச்சுவார்த்தைகளின் முக்கிய முன்னுரிமைகள் மற்றும் நோக்கங்களை விவாதிக்க இந்தச் சந்திப்புகள் வாய்ப்பளிக்கும்.
ஐரோப்பிய தடையற்ற வர்த்தக சங்கத்தின் உறுப்பு நாடுகளின்  அமைச்சர்கள் மற்றும் அதிகாரிகளைச் சந்தித்து, தற்போதைய பேச்சுவார்த்தைகளில் ஏற்பட்டுள்ள முன்னேற்றத்தை அமைச்சர் ஆய்வு செய்வார். ஐரோப்பிய தடையற்ற வர்த்தக சங்க உறுப்பு நாடுகளுக்கும், இந்தியாவிற்கும் இடையே, வர்த்தக மற்றும் பொருளாதார ஒத்துழைப்பை மேம்படுத்துவதை நோக்கமாகக் கொண்டுள்ளது, அதிகரித்த முதலீடுகள், குறைக்கப்பட்ட வர்த்தகத் தடைகள் மற்றும் அதிக சந்தை அணுகலுக்கு உகந்த சூழலை இது உருவாக்குகிறது.
வர்த்தகம் மற்றும் தொழில்துறை அமைச்சரின் பயணம், இந்திய அரசின் சர்வதேச பங்காளிகளுடன் தீவிரமாக ஈடுபடுவதற்கும், பொருளாதார வளர்ச்சி மற்றும் மேம்பாட்டிற்கான வாய்ப்புகளை ஆராய்வதற்கும் உள்ள உறுதிப்பாட்டை அடிக்கோடிட்டுக் காட்டுகிறது. இது இந்தியா, இங்கிலாந்து ஆகிய இரு நாடுகளின் பொருளாதாரங்களுக்கும் பயனளிப்பதோடு மட்டுமல்லாமல், அந்தந்த குடிமக்களின் ஒட்டுமொத்த செழிப்பு மற்றும் நலனுக்கும் பங்களிக்கும். வலுவான மற்றும் பரஸ்பர நன்மை பயக்கும் வர்த்தக உறவுகளை உருவாக்குவதற்கான உறுதியையும் இது பிரதிபலிக்கிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.04 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1830664
வணிகம் மற்றும் தொழில்துறை அமைச்சகம்
நாட்டின் ஒட்டுமொத்த ஏற்றுமதி, 2022-23 ஆம் நிதியாண்டில் 13.84% அதிகரித்து புதிய உச்சத்தை எட்டியுள்ளது:770.18 பில்லியன் டாலர் மதிப்பில் ஏற்றுமதி நடைபெற்றுள்ளது
நாட்டின் ஒட்டுமொத்த ஏற்றுமதி, 2022-23 ஆம் நிதியாண்டில் முந்தைய 2021-22 ஆம் நிதியாண்டைக் காட்டிலும் 13.84% அதிகரித்து புதிய உச்சத்தை எட்டியுள்ளது. கடந்த நிதியாண்டில் மொத்தம் 770.18 பில்லியன் டாலர் மதிப்பில் ஏற்றுமதி நடைபெற்றுள்ளது.
சரக்கு ஏற்றுமதி 2021-22 ஆம் நிதியாண்டில் 422 பில்லியன் டாலர் அளவிற்கு இருந்தது. இது 2022-23 ஆம் நிதியாண்டில் 6.03% அதிகரித்து 447.46 பில்லியன் டாலர் அளவிற்கு உயர்ந்தது. இது முன் எப்போதும் இல்லாத அளவிற்கு அதிக ஆண்டு ஏற்றுமதியாகும்.
சேவைத்துறை ஏற்றுமதி 2021-22 ஆம் நிதியாண்டில் 254.53 பில்லியன் டாலர் அளவிற்கு இருந்தது. இது 2022-23 ஆம் நிதியாண்டில் 26.79% அதிகரித்து முன் எப்போதும் இல்லாத புதிய சாதனை அளவாக 322.72 பில்லியன் டாலர் அளவிற்கு உயர்ந்தது.
சரக்குகள் இறக்குமதி 2022-23 ஆம் நிதியாண்டில் 714.24 பில்லியன் டாலர் அளவிற்கும், சேவைகள் இறக்குமதி 892.18 பில்லியன் டாலர் அளவிற்கும் இருந்தது.
இறக்குமதி செய்யப்படும் பொருட்களைப் பொறுத்தவரை சீனாவில் இருந்து இறக்குமதி கடந்த நிதியாண்டில் குறைந்துள்ளது. 2021-22 ஆம் நிதியாண்டில் மொத்த இறக்குமதியில் சீனாவிலிருந்து 15.43% சரக்குகள் இறக்குமதி செய்யப்பட்ட நிலையில், கடந்த நிதியாண்டில் அது 13.79% ஆக குறைந்தது. சீனாவில் இருந்து மின்னணுப் பொருட்கள் இறக்குமதி முந்தைய நிதியாண்டில் 48.1% ஆக இருந்த நிலையில் கடந்த நிதியாண்டில் அது 41.9% ஆக குறைந்தது. சீனாவிலிருந்து உரங்களின் இறக்குமதியும் குறிப்பிடத்தக்க அளவு குறைந்துள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கட்டணங்கள் பற்றிய அறிவிப்புகளை e- அலுவலகம் மூலமாக வெளியிடுவதற்கும், அவற்றுக்கான சரிபார்ப்புப்பட்டியலைப் பூர்த்தி செய்வதைக் கட்டாயமாக்குவதற்கும் உரிய வழிமுறைகள் பற்றிய நிலையான இயக்க வழிமுறைகளை  சாலைப் போக்குவரத்து அமைச்சகம் வெளியிட்டுள்ளது
கட்டணங்கள் பற்றிய அறிவிப்புகளை e- அலுவலகம் மூலமாக வெளியிடுவதற்கும், அவற்றுக்கான சரிபார்ப்புப் பட்டியலை பூர்த்தி செய்வதை கட்டாயமாக்குவதற்கும், உரிய வழிமுறைகள் பற்றிய நிலையான இயக்க வழிமுறைகளை , சாலைப் போக்குவரத்து அமைச்சகம் வெளியிட்டுள்ளது. இந்த எஸ் ஓ பி உடனடியாக அமலுக்கு வருகிறது பி ஓ டி, ஈபிசி  ஆகிய திட்டங்களின் கீழ், பயனாளி கட்டண அறிவிப்புகளுக்கான மாதிரிப் படிவம் இதில் வழங்கப்பட்டுள்ளது.
கட்டண முன்மொழிவுகளை சமர்ப்பிப்பதற்கான சீரான வடிவமைப்பை நிலைநாட்டுவதே இதன் நோக்கமாகும். இந்த அமைச்சகத்தின் கட்டணப்பிரிவு கட்டண அறிவிக்கைகளுக்கான மிக முக்கியமான விவரங்கள் அனைத்தையும் கொண்ட சரிபார்ப்புப் பட்டியல் ஒன்றை e- அலுவலகத்துடன் இணைக்கத் தக்க வகையில் உருவாக்கியுள்ளது. e- அலுவலகம் மூலமாக சமர்ப்பிக்கப்படும் அனைத்து முன்மொழிவுகளும், பூர்த்தி செய்யப்பட்ட சரிபார்ப்புப் பட்டியலுடன், கட்டாயமாக இணைக்கப்பட்டிருக்க வேண்டும். முழுமையான விவரங்கள் இல்லை என்ற காரணத்திற்காக திட்டங்களில் தாமதம் ஏற்படுவதை இதனால் குறைக்க முடியும். டோல் கட்டண அறிவிக்கைகள் வெளியிடப்படுவதை விரைவுபடுத்தவும் இது உதவும்.
ஜல்சக்தி அமைச்சகம்
அசாமின் தர்ராங்க் மாவட்டத்தில் முடிவெடுத்தலில் பெண்கள் பங்களிப்பை ஜல் ஜீவன் திட்டம் ஊக்குவிக்கிறது.
ஒரு நாட்டின் வளர்ச்சி அதன் பொருளாதாரத்தைப் பொறுத்தது என்று சொல்லப்படுகிறது. ஆனால், எந்த ஒரு நாட்டின் வெற்றியையும் அளவிடுவதற்கான உண்மையான அளவுகோல், தேசத்தைக் கட்டியெழுப்புவதில் அந்நாட்டுப் பெண்கள் எந்தளவு பங்கு வகிக்கிறார்கள் என்பது தான்.
ஜல் ஜீவன் திட்டத்தை செயல்படுத்துவதில் அசாமில் உள்ள தர்ராங்க் மாவட்டத்தைச் சேர்ந்த பெண்கள் தீவிரமான பங்கேற்புடன் முன்னுதாரணமாக விளங்குகிறார்கள்.
அசாமின் தர்ராங்க் மாவட்டம், அதன் வளமான கலாச்சார பாரம்பரியம் மற்றும் இருப்பிடம் காரணமாக அசாமின் சமூக-கலாச்சார சூழலில் ஒரு முக்கிய இடத்தைப் பிடித்துள்ளது. வடகிழக்கு – குவஹாத்தியின் நுழைவாயிலுக்கு அருகாமையில் முக்கிய இடத்தில் இது அமைந்துள்ள போதிலும் மக்கள் எதிர்பார்த்த வகையில் மாவட்டம் வளர்ச்சி அடையவில்லை.
மெதுவான வளர்ச்சி அதன் முன்னேற்றத்தை பல வகைகளில் பாதித்த நிலையில், மற்ற மாவட்டங்களுக்கு இணையாக அதன் வளர்ச்சியை விரைவுபடுத்த, நிதி ஆயோக்கின் ஆர்வமுள்ள மாவட்ட திட்டத்தில் தர்ராங்க் சேர்க்கப்பட்டது.
தர்ராங்க் எதிர்கொள்ளும் பல கவலைகளில் ஒன்று கிராமப்புறங்களில் சுத்தமான குடிநீருக்கான தட்டுப்பாடு. தர்ராங்கில் உள்ள தண்ணீரின் தரம், மாசுபாடு போன்ற பிரச்சனைகளால் பாதிக்கப்பட்டுள்ளது.
ஜல் ஜீவன் திட்டம் மூலம் நிலைமை மாறியுள்ளது. மேலும், அனைத்து வீடுகளுக்கும் குடிநீர் குழாய் இணைப்புகளை வழங்குவதற்கான இந்த திட்டத்தை செயல்படுத்த தேவையான முடிவுகளை எடுப்பதில் பெண்கள் துடிப்புடன் பங்கேற்கிறார்கள். இம்மாவட்டத்தில் ஜல் ஜீவன் திட்டத்தை சிறப்பான முறையில் செயல்படுத்துவதில் துலிகோனா பவுண்டேஷன் ஈடுபட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1787347